Βασίλης Πλιάτσικας

Ο Βασίλης Πλιάτσικας (Αθήνα, 14 Απριλίου 1988), είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού μέσου, ξεκίνησε ωστόσο την καριέρα του ως δεξιός αμυντικός.

 Καριέρα 
 Σε συλλογικό επίπεδο 
μικρογραφία|αριστερά|150 px|Ο Πλιάτσικας στη Σάλκε
Ο Πλιάτσικας ξεκίνησε την καριέρα του στον Α.Ο. Χαϊδαρίου και το 2005 μεταπήδησε στην ΑΕΚ, όπου με τα χρώματα των "κιτρινόμαυρων" πραγματοποίησε 37 συνολικά εμφανίσεις στο πρωτάθλημα Ελλάδας. Οι πολύ καλές του εμφανίσεις τόσο με την αθηναϊκή ομάδα όσο και με τις εθνικές ομάδες της Ελλάδας προκάλεσαν το ενδιαφέρον αρκετών συλλόγων του εξωτερικού και τελικά στις 30 Ιουνίου 2009 υπέγραψε τετραετές συμβόλαιο συνεργασίας με τη γερμανική Σάλκε έναντι 300.000 ευρώ. Το πρώτο του διάστημα στον σύλλογο του Γκελζενκίρχεν ήταν ιδανικό, καθώς αμέσως πήρε ευκαιρίες συμμετέχοντας ενεργά στην πρώτη ομάδα, ωστόσο στις αρχές του 2010 ένας σοβαρός τραυματισμός (ρήξη οπίσθιου χιαστού) τον κράτησε μακριά από τους αγωνιστικούς χώρους για διάστημα τεσσάρων μηνών.Σοβαρός ο τραυματισμός του Πλιάτσικα, www.enet.gr

Το καλοκαίρι του 2011 λόγω των ελάχιστων συμμετοχών που είχε στη Σάλκε, αποτέλεσμα της πολύμηνης αποχής του από την αγωνιστική δράση, αποφασίστηκε να παραχωρηθεί με τη μορφή δανεισμού στην Ντούισμπουργκ, ομάδα της δεύτερης κατηγορίας της Γερμανίας.Δανεικός στη Ντούισμπουργκ ο Πλιάτσικας, www.onsports.gr Το Φεβρουάριο του 2014 κι έπειτα από απραξία αρκετών μηνών, καθώς από τον Ιούνιο του 2013 είχε μείνει ελεύθερος από τη Σάλκε, συμφώνησε να συνεχίσει την καριέρα του στην ουκρανική Μεταλούργκ Ντονέτσκ, υπογράφοντας συμβόλαιο συνεργασίας μέχρι το καλοκαίρι του ίδιου έτους.«Στη Μέταλουργκ Ντόνετσκ ο Πλιάτσικας», www.sport-fm.gr

Τον Ιούλιο του 2014 ανακοινώθηκε η συμφωνία του με τη ρουμανική Άστρα, με την οποία υπέγραψε διετές συμβόλαιο συνεργασίας,Στη Ρουμανία Πλιάτσικας - Αραμπατζής, www.sport-fm.gr αποχώρησε όμως στο τέλος του 2014, πραγματοποιώντας συνολικά 11 εμφανίσεις στο πρωτάθλημα. Το Φεβρουάριο του 2015 επέστρεψε έπειτα από εξάμηνη απουσία στο ουκρανικό πρωτάθλημα και τη Μεταλούργκ Ντονέτσκ, στη δεύτερη πρεμιέρα του όμως με τον σύλλογο αντίκρισε την κόκκινη κάρτα.Μεταλούργκ - Καρπάτι 1-1, soccerway.com

Τον Ιανουάριο του 2016 συμφώνησε με τη σλοβακική Σλόβαν Μπρατισλάβας,Στη Σλόβαν Μπρατισλάβας ο Πλιάτσικας, www.contra.gr από την οποία αποχώρησε έναν χρόνο αργότερα, για να συνεχίσει την καριέρα του στον Πανιώνιο, επιστρέφοντας στο ελληνικό πρωτάθλημα έπειτα από οκτώ χρόνια.Ανακοίνωσε Πλιάτσικα ο Πανιώνιος, www.sport-fm.gr Η παραμονή του στην ομάδα της Νέας Σμύρνης αποδείχθηκε βραχύβια και το καλοκαίρι της ίδιας χρονιάς αποχώρησε για να συνεχίσει στον Πλατανιά, όπου υπέγραψε διετές συμβόλαιο συνεργασίας.Ανακοίνωσε Πλιάτσικα ο Πλατανιάς, www.sport-fm.gr Το καλοκαίρι του 2020 υπέγραψε στην Παναχαϊκή, με τη φανέλα της οποίας ολοκλήρωσε την επαγγελματική του καριέρα το 2021.

 Στις εθνικές ομάδες 
Κλήθηκε για πρώτη φορά στην Εθνική Ανδρών στους προκριματικούς αγώνες για το Μουντιάλ του 2010 από τον τότε ομοσπονδιακό προπονητή Ότο Ρεχάγκελ, κατά του Λουξεμβούργου και της Λετονίας.

Το ντεμπούτο του όμως πραγματοποιήθηκε στις 19 Νοεμβρίου 2008, στον φιλικό αγώνα ενάντια στην Ιταλία (1-1).

Ήταν μέλος της εθνικής Νέων που έφτασε στον τελικό του Ευρωπαϊκού Πρωταθλήματος Νέων του 2007. Την επόμενη χρονιά χρίστηκε αρχηγός της και μαζί της έφτασε μέχρι την τελική φάση στο Ευρωπαϊκό Πρωτάθλημα Νέων του 2008.

 Παραπομπές 

 Πηγές 
 Η καριέρα του Βασίλη Πλιάτσικα στο National Football Teams
 Το προφίλ του Βασίλη Πλιάτσικα στο transfermarkt
 Ο Βασίλης Πλιάτσικας στο soccerway

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΜΣΦ Ντούισμπουργκ
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές ΦΚ Άστρα Τζιούρτζιου
Κατηγορία:Ποδοσφαιριστές Σλόβαν Μπρατισλάβας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΠΑΣ Λαμίας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στη Ρουμανία